0 δημητριος αρτεμιδωρου ο και θρασεας μαγνη[ς] απο μαιανδρου ισιδι ευχην 0 ταδε εγραφηι εκ της στηλης της εν μεμφει ητις εστηκεν προς τω ηφαιστιηωι 0 εισις εγω ειμι η τυραννος πασης χωρας 0 και επαιδευθην υπ[ο] ερμου και 0 γραμματα ευρον μετα ερμου τα τε ιερα και τα δημοσια γραμματα ινα μη εν τοις αυτοις παντα γραφηται. 0 εγω νομους ανθρωποις εθεμην και ενομοθετησα α ουθεις δυναται μεταθειναι. 0 εγω ειμι κρονου θυγατηρ πρεσβυτατηι. 0 εγω ειμι γ[υ]νη και αδελφη οσειριδος βασιλεως. 0 εγω ειμι η καρπον ανθρωποις ευρουσα. 0 εγω ειμι μητηρ ωρου βασιλεως. 0 εγω ειμι η εν τω του κυνος αστρω επιτελλουσα. 0 εγω ειμι η παρα γυναιξι θεος καλουμενη. 0 εμοι βουβαστος πολις ωκοδομηθη. 0 εγω εχωρισα γην απ ουρανου. 0 εγω αστρων οδους εδειξα. 0 εγω ηλιου και σεληνη[ς] πορεαν συνεταξαμην. 0 εγω θαλασσια εργα ευρον. 0 εγω το δικαιον ισχυρον εποιησα. 0 εγω γυναικα και ανδρα συνηγαγον. 0 εγω γυναικι δεκαμηνιαιον βρεφος εις φως εξενεγκειν εταξα. 0 εγω υπο τεκνου γονεις ενομοθετησα φιλοστοργισθαι. 0 εγω τοις αστοργως γονευσιν διακειμενοις τειμωριαν επεθηκα. 0 εγω μετα του αδελφου οσιριδος τας ανθρωποφαγιας επαυσα. 0 εγω μυησεις ανθρωποις επεδε[ι]ξα. 0 εγω αγαλματα θεων τειμαν εδιδαξα. 0 εγω τεμενη θεων ιδρυσαμην. 0 εγω τυραννων αρχας κατελυσα. 0 εγω φονους επαυσα. 0 εγω στεργεσθαι γυναικας υπο ανδρων ηναγκασα. 0 εγω το δικαιον ισχυροτερον χρυσιου και αργυριου εποιησα. 0 εγω το αληθες καλον ενομο[θε]τησα νομιζε[σ]θαι. 0 εγω συνγραφας γαμικας ευρον. 0 εγω διαλεκτους ελλησι και βαρβαροις εταξα. 0 εγω το καλον και αισχρο[ν] διαγεινωσκεσθαι υπο της φυσεως εποιησα. 0 εγω ορκου φοβερωτερον ουθεν εποιησα. 0 εγω τον αδικως επιβουλευοντα αλλοις υποχειριον τω επιβου[λ]ευομενω παρεδωκα. 0 εγω τοις αδικα πρασσουσιν τειμωριαν επιτιθημι. 0 εγω ικετας ελεαν ενομοθ[ε]τησα. 0 εγω τους δικαιως αμυνομενους τειμω. 0 παρ εμοι το δικαιον ισχυει. 0 εγω ποταμων και ανεμων [κ]αι θαλασσης ειμι κυρια. 0 ουθεις δοξαζεται ανευ της εμης γνωμης. 0 εγω ειμι πολεμου κυρια. 0 εγω κεραυνου κυρια ειμι. 0 εγω πραυνω και κυμαινω θαλασσαν. 0 εγω εν ταις του ηλιου αυγαις ειμι. 0 εγω παρεδρευω τη του ηλιου πορεια. 0 ο αν εμοι δοξη τουτο και τελειτα[ι]. 0 εμοι παντ επεικει. 0 εγω τους εν δεσμοις λυωι. 0 εγω ναυτιλιας ειμι κυρια. 0 εγω τα πλωτα απλωτα ποι[ω ο]ταν εμοι δοξη. 0 εγω περιβολους πολεων εκτισα. 0 εγω ειμι η θεσμοφορος καλουμενη. 0 εγω νησσους εγ β[υθ]ων εις φως ανηγαγον. 0 εγω ομβρων ειμι κυρια. 0 εγω το ιμαρμενον νικω. 0 εμου το ειμαρμενον ακουει. 0 χαιρε αιγυπτε θρεψασα με.
Aeol. — Kyme (Namurt Limani) — 1st c. BC
 1st c. BC